કુટુંબના સભ્યો ગમે તેટલા વ્યસ્ત હોય છતાં વચ્ચે નિયમિત રીતે એકબીજા સાથે ભેગાં મળીને ચર્ચા – વાતચીત કરવાના મોકા એમણે પેદા કરવા જ જોઈએ. ડિનર ટેબલ આના માટે શ્રેષ્ઠ તક પૂરી પાડે શકે છે. અઠવાડિયે એક વખત પિકનિક પર જવું જોઈએ. સાથે મળીને સૌએ હળવી ક્ષણો માણવી જોઈએ. જીવનને અતિશય કામમાં ડુબાડી દેવાથી કૌટુંબિક સંબંધોમાં ઓટ આવે છે. આની સૌથી માઠી અસર કુટુંબના તરુણો પર થતી હોય છે. ઘરનાં બાળકો તેમ જ યુવાનોને પણ પોતાનો અભિપ્રાય કે મત વ્યક્ત કરવાની છૂટ અને તક મળવી જરૂરી છે. પરસ્પરના મતભેદો પણ ખુલ્લા દિલથી ચર્ચાવા જોઈએ.